Cintorínsky potok (prítok Nitry)

Cintorínsky potok je vodný tok v pohorí Tribeč a v Podunajskej pahorkatine na území okresu Topoľčany. Je to ľavostranný prítok rieky Nitry s dĺžkou približne 6,4 km a je tokom IV. rádu. V hornej časti preteká cez Chránenú krajinnú oblasť Ponitrie.

 Priebeh toku 
Potok pramení v západnej časti pohoria Tribeč, v geomorfologickom podcelku Veľký Tribeč a jeho časti Vysoký Tribeč, na severozápadných výbežkoch Veľkého Tribča (), v nadmorskej výške približne  Od prameňa pod kótou Veľká Kurňa () v závere nevýraznej doliny tečie severozápadným smerom cez lokalitu Medzi žľabmi. Pod vrchom Malá Kurňa () vteká do Hornonitrianskeho predhoria a postupne sa stáča na západ. Opúšťa oblasť súvislého lesného územia, pohorie Tribeč i Chránenú krajinnú oblasť Ponitrie a severným úpätím Kovarskej hôrky () pokračuje už Poduajskou pahorkatinou, jej podcelkom Nitrianska pahorkatina a časťou Tribečské podhorie. V lokalite Prostredné priberá pravostranný prítok zo svahov Hrdovickej () a lemovaný pobrežným porastom tečie popri farme k obci Kovarce. V oblasti Baranie diely priberá krátky ľavostranný prítok a lemuje severný okraj intravilánu. Križuje cestu II/593 a cez Záhumnie pokračuje na západ. Z Nitrianskej pahorkatiny prechádza do Nitrianskej nivy a jej časti Stredonitrianska niva, kde sa následne v nadmorskej výške približne  vlieva ľavostranne do rieky Nitry. Potok patrí do širšieho povodia rieky Váh.

Potok pramení a preteká iba katastrálnym územím obce Kovarce v okrese Topoľčany v Nitrianskom kraji. 

 Referencie 

 Pozri aj 
 Zoznam vodných tokov v povodí Nitry
 Tribeč, Veľký Tribeč (geomorfologický podcelok), Vysoký Tribeč, Hornonitrianske predhorie
 Podunajská pahorkatina, Nitrianska pahorkatina, Tribečské podhorie
 Nitrianska niva, Stredonitrianska niva

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Topoľčany
Kategória:Kovarce